text: – Робяцца першыя крокі, але рашэння пра размяшчэнне амерыканскай базы ў Польшчы яшчэ няма. Называецца лічба – 2 мільярды. Вынікі могуць быць самыя зразумелыя, вось мы не хацелі, але ў сувязі са з’яўленнем амерыканскага вайсковага аб’екта ў суседняй Польшчы, мы вымушаныя даць дазвол, як асімітрычны адказ, на размяшчэнне ў Беларусі расейскай вайсковай базы.
  Раман Якаўлеўскі выказаў упэўненасць, што вайсковая база ЗША дэстабілізуе сітуацыю ў рэгіёне і цалкам верагодна прывядзе да кроку ў адказ з боку Расеі:
  – У Маскве было сказана, што Расея не плануе ўзмацнення інфраструктуры на сваёй мяжы. Вось хацелася б даведацца, пра якія межы ідзе размова, бо польска-беларуская мяжа – гэта мяжа так званай Саюзнай дзяржавы. Нас запэўніваюць, што пасля сустрэчы Пуціна з Лукашэнкам у Сочы была ўзмоцнена тэма, звязаная з тэмай так званай Саюзнай дзяржавы. Вось у такой сітуацыі апынуліся, і гэта, безумоўна, павысіць напружанасць у рэгіёне.